Microsoft også med klokke - ITavisen
I 2003 presenterte Bill Gates (det er armen hans vi ser i dette utsnittet) Microsofts første smart-ur. Nå ser det ut til at selskapet vil forsøke seg igjen, isammen med Apple, Google, Samsung og alle de andre. (Ill.: Microsoft)
Microsoft også med klokke
Av Tore Neset, 15. april 2013 kl 06:16
Hvem er det som IKKE jobber med det?
Først kom ryktene om Apple-klokka. Deretter bekreftet Samsung at holder på med klokke, de også. Og viste det seg forsyne oss at Google har lignende planer.
Til slutt fikk vi høre at også LG sysler med planer om et hi-tech armbåndsur.
Og nå: Microsoft!
– Har begynt å kjøpe deler
Dette skriver i hvert fall Wall Street Journal (krever abonnement), som hevder å sitte på kilder som bekrefter klokkeplanene.
Ifølge kildene har selskapet allerede begynt å kjøpe inn de nødvendige delene fra asiatiske selskaper.
Det vil i så fall ikke være første gang Microsoft prøver seg med armbåndsur.
Allerede i januar 2003 kunngjorde Microsoft i samarbeid med de store klokkeprodusentene Fossil, Suunto og Citizen ville komme med et smart-ur kalt SPOT (Smart Personal Object Technology) på nyåret 2004.
Uret kom på markedet, men ble ingen suksess. produksjonen stoppet i 2008, og klokkene kom aldri på markedet i Norge.
SPOT-prosjektet ble imidlertid skrinlagt for godt først i fjor, så dermed er det etter alt å dømme noe helt nytt Microsoft nå jobber med.